Държавен вестник, бр. 92, 2022 г., стр. 27

БРОЙ  92	
Д Ъ Р Ж А В Е Н  В Е С Т Н И К 	
СТР.  27  
1. „Строеж“, „реконструкция“, „основен 
ремонт“, „основно обновяване“ и „строителни 
и монтажни работи“ са термините, опреде­
лени в допълнителните разпоредби на ЗУТ.
2. „Референтна стойност“ е нормативна 
или изчислена стойност, с която се сравнява 
енергиен показател.
3. „Сграда“ е конструкция като цяло, 
включваща структурата и всички техниче­
ски системи на сградата, в които може да 
се използва енергия за климатизация на 
вътрешната среда, за осигуряване на бито­
ва гореща вода, осветление и други услуги, 
свързани с експлоатацията на сградата.
4. „Елемент на сграда“ означава техниче­
ска сградна инсталация или компонент от 
външните ограждащи елементи на сградата. 
5. „Външни ограждащи елементи на сгра­
дата“ означава интегрираните компоненти на 
дадена сграда, които отделят вътрешната от 
външната среда на сградата – това са всички 
физически елементи като покриви, стени, 
подове, врати, портали, без техническите 
системи на сградата.
6. „Нетна потребна енергия“ е енергия­
та, която трябва да се внесе или отнеме от 
климатизиран обем.
7. „Брутна потребна енергия“ за сградата 
е сума от брутната потребна енергия за под­
държане на параметрите на микроклимата и 
брутната потребна енергия за функционира­
нето на останалите технически съоръжения 
и системи. При използване на термопомпи 
като генератори на топлина/студ в системи 
за отопление/охлаждане в сграда брутната 
потребна енергия е сума от брутната по­
требна енергия, доставена до сградата за 
трансформирането є в топлина или студ за 
поддържане параметрите на микроклимата, и 
брутната потребна енергия за функционира­
нето на останалите технически съоръжения 
и системи в сградата.
8. „Първична енергия“ е количеството 
енергия, която не е била обект на процес 
на превръщане и/или преобразуване. Пър­
вичната енергия се определя като „обща 
първична енергия“ (EPtot, kWh) – предста­
влява сумата на количеството първична 
енергия от невъзобновяеми източници и 
количеството първична енергия от възобно­
вяеми източници. „Първична енергия от 
невъзобновяеми източници“ (EPnren, kWh) е 
количеството първична енергия за сградата 
от невъзобновяеми източници. „Първична 
енергия от възобновяеми източници“ (EPren, 
kWh) е количеството енергия, оползотворено 
от възобновяеми източници. Първичната 
енергия за определяне на класа на енерго­
потребление на сграда се определя на база 
EPnren, kWh, а дeлът на възобновяемата 
енергия – на база EPtot.
9. „Обща площ на външните огражда­
щи конструкции и елементи“ е площта на 
външните ограждащи конструкции – стени, 
прозорци и врати, под и покрив, определена 
по външните им размери.
10. „Обща отопляема площ на сграда“ е 
сумата от площите на всички отопляеми 
пространства в сградата, в т.ч. общата площ 
на помещенията и пространствата за общо 
ползване, в случаите, когато не се отопля­
ват, но граничат с отопляеми помещения в 
сградата. Площите се определят по външните 
им размери.
11. „Охлаждан обем“ е сумата от обемите 
на пространствата, от които се изнася топлина 
за поддържане на определена температура.
12. „Охлаждане“ е процес на изнасяне на 
топлина от сграда или от част от сграда за 
поддържане на определена температура.
13. „Общ отопляем обем на сграда“ е сума­
та от обемите на отопляемите пространства 
в сградата, в т.ч. обемите на помещенията и 
пространствата за общо ползване, в случаите, 
когато не се отопляват, но граничат с ото­
пляеми пространства. Обемите се определят 
по външните им размери.
14. „Действителен коефициент на сумарна 
пропускливост на слънчева енергия (коефи­
циент на енергопреминаване)“ е показател, 
който отчита дела на преминалата слънчева 
енергия през остъклените ограждащи повърх­
ности от пълната лъчиста слънчева енергия, 
попаднала върху тях.
15. „Вентилация“ е процес на въздухообмен 
в сграда за осигуряване на пресен въздух за 
обитателите.
16. „Топлинен мост“ е вертикален или 
хоризонтален стоманен или бетонен елемент 
от конструкцията на сграда, през който ко­
личеството преминала топлина в резултат на 
температурна разлика между вътрешната към 
външната среда е по-голямо, отколкото през 
останалата част на конструкцията.
17. „Кратност на въздухообмена“ е обменът 
на вътрешния с външния въздух за един час, 
изчислен на база нетния обем на сградата.
18. „Нова сграда“ е всяка новоизградена 
сграда до 6 години от въвеждането є в екс­
плоатация.
19. „Термопомпа“ е машина, съоръжение 
или инсталация, които пренасят топлина 
от естествената окръжаваща среда (въздух, 
вода или почва) към сгради или промишлени 
съоръжения чрез обръщане на естествения 
топлинен поток по такъв начин, че той пре­
минава от по-ниска към по-висока темпера­
тура. При термопомпи с обратимо действие 
топлината може да се пренася и от сградите 
към естествената окръжаваща среда.
20. „Обследване за енергийна ефективност 
на сгради“ е процес, основан на систематичен 
метод за определяне и остойностяване на